  Руслан Нуриахметов Майя Бывальцева Матысь нуналъёсы куазь Удмуртиын улӥсьёсты шундыеныз шумпоттоз. Температура та вактлы эсэпъёслэсь вылӥынгес возиськоз. Со сярысь улосвыл Гидрометцентрлэн пресс-службаез ивортӥз. Вуоно уйин омырын -4…-7, нуназе -1…-4 градус луоз. 17-тӥ тулыспалэ потон уе температура -6…-10 градусозь лэзьыкоз, нуназе термометръёс -4…-8 градус возьматозы. Вирнуналэ но покчиарняе шӧдскымон лымыяны кулэ ӧвӧл. 18-тӥ тулыспалэ, удмуртарняе, тӧл кужмоялоз, уйпал но шор ёросъёсын ӧжыт лымыялоз. Уйин но нуназе -2…-7 градус луоз. Нырысь-валысь чакланъёсъя, шутэтскон нуналъёсы куазь нош ик лымыё но тӧло луоз шуыса чаклало, температура шӧдскымон уз воштӥськы. Тегъёс: куазь Тол Гидрометцентр Ижкар Удмуртия  